અલબ્રાઈટ કોલેજના સાયકોલોજીના પ્રોફેસર ડો ગ્વેન્ડોલિન સીડમેન સ્ત્રી પુરુષ રિલેશનશિપનો અભ્યાસ પણ કરે છે તેમણે વેસ્ટર્ન ઈ.એરોસન-વી અબ્રાહમના અભ્યાસ ઈમ્પોર્ટન્સ ઓફ ફિજિકલ એટ્રેકટિવનેસ ઈન ડેટિંગ બીહેવીઅરને ટાંકતા સાયકોલોજી ટુડેના પેપરમાં લખ્યું છે કે સ્ત્રી અને પુરુષ બન્ને સામી વ્યક્તિના દેખાવથી પ્રભાવિત થઈને એકબીજા પ્રત્યે આકર્ષાય છે. ગ્વેન્ડોલિન આખાય તેમના પેપરમાં સ્ત્રી સંબંધે સમાજમાં પ્રવર્તતી માન્યતાઓને અભ્યાસપૂર્ણ પુરાવાઓ આપીને તોડે છે. જેમ કે સ્ત્રીને કેઝયુઅલ સેક્સમાં રસ હોતો નથી. તેને પ્રેમમાં જ રસ હોય છે. અભ્યાસમાં જાણવા મળે છે કે પુરુષો સેક્સુઅલ પાર્ટનર વિશે વધુ પડતું વધારીને કહે છે જ્યારે સ્ત્રીઓ લગભગ ન બોલવાનું પસંદ કરે છે. એનો અર્થ એ કે પુરુષો અને સ્ત્રીઓ બન્નેને અનુકૂળ આકર્ષણ હોય તો સંબંધ બંધાય છે. પણ સોશિઅલ એટલે કે સામાજિક સ્ટિગમાને લીધે સ્ત્રીઓ પોતાનું મન કળવા દેતી નથી.